দ্য ওয়ারিওর প্রফেট: মুহাম্মাদ এন্ড ওয়ার

দ্য ওয়ারিওর প্রফেট: মুহাম্মাদ এন্ড ওয়ার একটি ২০২২ সালের জীবনীমূলক বই, যা ব্রিটিশ-নিউজিল্যান্ডের ইসলামি পণ্ডিত জোয়েল হোয়ার্ড কর্তৃক রচিত। এই বইয়ে ইসলামের নবী মুহাম্মদ (স.)-এর যুদ্ধনীতি ও কৌশল বোঝাপড়া বিশ্লেষণ করা হয়েছে। "দ্য মুসলিম ওয়ার্ল্ড বুক রিভিউয়ে" এক সমালোচক বলেছেন, একটি চমৎকার এবং দৃঢ়বুদ্ধিসম্পন্ন গ্রন্থ” ও “একটি উৎকৃষ্ট রচনাকর্ম” বলে বর্ণনা করেছেন। বইটিতে লেখক আধুনিক অত্যাধিক ভক্তি শ্রদ্ধাকে একপাশে রেখে বর্ণনা করে গিয়েছেন। ৪৫৭ পৃষ্ঠার এই বইটি সম্পূর্ণ করতে হেওয়ার্ডের “প্রায় এক দশক ধরে অনিয়মিতভাবে কাজ করতে হয়েছে।”
হোয়ার্ডকে “ইসলামি জ্ঞানের শাস্ত্রীয় পদ্ধতি এবং উৎস-সমালোচনামূলক পাশ্চাত্য ইতিহাস পদ্ধতি মিলিয়ে জটিল ঐতিহাসিক বিষয়গুলো নতুনভাবে কিন্তু যুক্তিসঙ্গতভাবে ব্যাখ্যা করার” জন্য বিশেষভাবে প্রশংসিত করা হয়েছে। "দ্য ওয়ারিওর প্রফেট: মুহাম্মাদ এন্ড ওয়ার" এই পদ্ধতি ব্যবহার করে তার সাম্প্রতিকতম বই। এই বইয়ে ঐতিহ্যগত ইসলামি ব্যাখ্যাটি এড়িয়ে যাওয়া হয়েছে, যেখানে বলা হয় মুহাম্মদ (স.) যুদ্ধে দক্ষ ছিলেন কারণ তিনি নবী ছিলেন এবং তাই সবকিছুতেই পারদর্শী ছিলেন। হেওয়ার্ড যুক্তি দেন যে এই অসম্পূর্ণ ব্যাখ্যা মুহাম্মদের স্বাধীন ভূমিকাকে উপেক্ষা করে এবং তার মানবিক দক্ষতা ও প্রতিভাকে গোপন করে। তিনি বলেন, মুহাম্মদ নিজেই একজন দূরদর্শী ও দক্ষ কৌশলবিদ ও যোদ্ধা ছিলেন, যিনি যুদ্ধের প্রয়োজনীয়তা এবং এর পরিবর্তনশীল শক্তি গভীরভাবে বোঝতেন।
"কিরকাস রিভিউস" মন্তব্য করেছে: “৪৫০-এর বেশি ঘন পৃষ্ঠার এই বইটি ইসলামি ইতিহাসের সঙ্গে অপরিচিতদের জন্য কিছুটা জটিল মনে হতে পারে, যদিও প্রচুর সহায়ক উপকরণ (মানচিত্র, চার্ট, টাইমলাইন এবং শব্দকোষসহ) সরবরাহ করা হয়েছে। প্রায় ১,৫০০টি এন্ডনোটসহ এটি একটি ব্যতিক্রমীভাবে গবেষণাধর্মী বই, যেখানে সমসাময়িক গবেষণা এবং আরবি মূল উৎস দুইয়ের ওপরই শক্তিশালী দখল রয়েছে।”
পাঁচ তারকা রেটিং দেওয়া "বুকভাইরালের" এক পর্যালোচনায় বলা হয়েছে: “জোয়েল হেওয়ার্ড তার নিখুঁত ও গভীরভাবে গবেষণাধর্মী বই "দ্য ওয়ারিওর প্রফেট: মুহাম্মাদ এন্ড ওয়ার"-এ ধর্মীয় উন্মাদনা ও জনশ্রুতিকে একপাশে সরিয়ে রেখেছেন। আবেগপ্রবণতা এবং অমার্জিত অনুমানের পরিবর্তে এটি নবী মুহাম্মদ-এর একটি সুসমন্বিত ও প্রমাণভিত্তিক ঐতিহাসিক বিবরণ উপস্থাপন করে... জোয়েল হেওয়ার্ডের ক্লান্তিহীন গবেষণা তার অসাধারণ একাডেমিক লেখার মাধ্যমে স্পষ্টভাবে প্রকাশিত হয়েছে, যেখানে তিনি অতীতের নথি ও নিদর্শনগুলোকে একত্র করেছেন এবং সেগুলোকে একটি পূর্ণাঙ্গ বিবরণে রূপ দিয়েছেন। ঐ সময়ের মানুষের রীতি, প্রথা ও বিশ্বাসের চিত্তাকর্ষক পটভূমিতে হেওয়ার্ড নবী মুহাম্মদ-কে জীবন্ত করে তুলেছেন, বিশেষ করে তার উদ্দেশ্য ও কার্যকলাপের ওপর আলোকপাত করেছেন, যখন তিনি পূর্বাঞ্চলে তার সৈন্যদের সঙ্গে যুদ্ধ করেছেন তার স্রষ্টার নির্দেশিত ভূমিকায় ... বিস্তৃত ও সুসংগঠিত সূত্রসহ "দ্য ওয়ারিওর প্রফেট: মুহাম্মাদ এন্ড ওয়ার" নিঃসন্দেহে একটি ঐতিহাসিকভাবে সঠিক এবং সম্পূর্ণ গবেষণাধর্মী কাজ হিসেবে সুপারিশযোগ্য, যা নবী মুহাম্মদ-এর জীবন ও সময় নিয়ে বিশদ বর্ণনা প্রদান করে।”
পাঁচ তারকা রেটিং-প্রদত্ত এক পর্যালোচনায় "ম্যানহাটন বুক রিভিউ" -এর ফিলিপ জোজারো "দ্য ওয়ারিওর প্রফেট"কে “বিশ্বাসযোগ্য ও চিন্তাশীল” হিসেবে আখ্যা দিয়েছেন এবং বলেছেন যে “হেওয়ার্ড একটি সুগভীর গবেষণাধর্মী ও টীকাযুক্ত গবেষণা উপস্থাপন করেছেন” যা “শুধু মুহাম্মদ ও তার সাহাবীদের বিজয়-পরাজয়ের ওপর সীমাবদ্ধ নয় বরং ইসলাম যা শিক্ষা দেয় সেই দিকনির্দেশনামূলক দর্শনের মধ্যেও প্রবেশ করে। লেখকের এই বই ইতিহাসপ্রেমীদের পাশাপাশি নবী-নেতার জীবনের অভিজ্ঞদের চোখও খুলে দেবে।”
"দ্য মুসলিম ওয়ার্ল্ড বুক রিভিউ"-এর ৪৪:২ (২০২৪, পৃ. ২২-২৫)-এ সমালোচক আবদুল্লাহ ডুরি "দ্য ওয়ারিওর প্রফেট"-কে অত্যন্ত প্রশংসা করেছেন, এটিকে “একটি চমৎকার এবং দৃঢ়বুদ্ধিসম্পন্ন গ্রন্থ” ও “একটি উৎকৃষ্ট রচনাকর্ম” বলে বর্ণনা করেছেন। তিনি উল্লেখ করেছেন যে লেখক “আধুনিক পূজনীয় সাহিত্যসমূহের কঠোর সমালোচনা করেছেন … এবং এমন গ্রন্থগুলোর মোড়ক খসিয়ে ফেলেছেন যেন একজন দক্ষ কসাই শিক কাবাব প্রস্তুত করছে।” তিনি আরও বলেছেন: “ হেওয়ার্ড সম্ভবত এই বিষয়ে আজকের সবচেয়ে বিশিষ্ট লেখক – তিনি একসাথে পণ্ডিত, রাজনৈতিকভাবে অশোভন ও অত্যন্ত মেধাবী। খুব কম লেখকই আমাদের সময়ের শাসক ভণ্ডামিগুলোকে উন্মোচিত করতে সক্ষম এবং পাঠক তার গবেষণার প্রক্রিয়া বা উপসংহারগুলির সঙ্গে একমত হোন বা না হোন, হেওয়ার্ড গবেষণার ক্ষেত্রে এক অমূল্য অবদান রাখছেন।”